Esports / Bàsquet 02/06/2019\nBadalonaUn Barça Lassa molt sòlid va posar ahir punt final a la temporada del Divina Seguros Joventut (86-107). L’equip blaugrana, que va reduir la rotació a vuit jugadors, no va donar cap símptoma de debilitat a Badalona, on es va assegurar la seva classificació per a les semifinals de la Lliga Endesa. Thomas Heurtel, que va sumar 32 punts i 9 assistències, va liderar el triomf culer contra una Penya que va acabar molt aplaudida pels aficionats locals. Nico Laprovittola, que va acabar amb 22 punts, 11 assistències i 41 de valoració, no va poder evitar l’eliminació en una tarda en què Carles Duran no va comptar amb Neno Dimitrijevic, que es va lesionar divendres. L’argentí va acabar sobrepassat en un postpartit que va sonar a comiat.\nNobel Boungou-Colo i Chris SIngleton David Grau / Acb Photo\nSvetislav Pesic Carles Duran Nicolás Laprovittola


Un refugi d'oportunitats | elCugatenc\nFa uns dies es va celebrar una nova Taula del Benestar Animal on l’Ajuntament va presentar, a les entitats que hi formem part, els plànols del nou refugi d’animals de Sant Cugat i el terreny on es construirà. Sembla una bona notícia que es vagin perfilant els detalls d’aquest nou centre i s’avanci cap a la seva construcció però també genera certes inquietuds. El nou refugi és una oportunitat única per fer les coses bé i fer-ho bé implica incorporar experts de referència que assessorin als tècnics que estan desenvolupant el projecte per sumar criteris veterinaris, etològics, ètics, etc. La construcció d’un centre d’acollida no pot obeir només a qüestions pràctiques basades en aspectes econòmics, arquitectònics o administratius. Parlem d’un espai que acollirà vides, vides que han patit abandonament, malalties, accidents i en alguns casos maltractament. Aquestes vides mereixen respecte, dignitat i un futur i això només es podrà aconseguir fent una feina conjunta.\nVolem un refugi que doni resposta a les necessitats reals de la ciutat, ha de donar cabuda a gats, gossos i fures (que legalment són els mal anomenats “animals de companyia”) però també ha de tenir espais per a d’altres espècies provinents, per exemple, de casos de decomisos. A la PAS mateix hem atès casos que involucraven cavalls, ponis, ovelles, cabres, aus, etc. Volem un refugi que garanteixi que els animals que hi hauran de viure ho facin amb una bona qualitat de vida, que sigui segur, que no es quedi petit en pocs anys. Un refugi on l’eix sobre el qual gira tot siguin els animals, que esdevingui pioner en formació i sensibilització per lluitar contra l’abandonament i que fomenti el respecte cap a tots els animals. És hora d’enterrar aquella concepció de “gossera” que molts tenen associada als centres d’acollida d’animals, llocs inhòspits on gossos i gats s’acumulen i malviuen, estressats i en unes condicions que encongeixen el cor a qualsevol persona amb un mínim d’empatia.\nTenim l’oportunitat i l’obligació moral de ser una ciutat realment “amiga dels animals”. Als polítics els agrada molt posar-se aquest tipus d’etiquetes, ara els toca estar a l’altura. Les entitats animalistes hem de ser garants de que la feina que es faci vagi en aquesta direcció i assegurar-nos que l’administració no es deixi coses pel camí. Això vol dir aportar criteri, qüestionar algunes coses, explicar als ciutadans i als mitjans les coses que vagin passant, ser (en ocasions) molt insistents i treballar hores, hores i més hores. Celebrem el nou refugi, però només si és en aquestes condicions.


Paintball Can Garriga - Tot Nuvis\nCtra. Llagostera a Tossa Km. 11,5 (GI-681) - Mas Can Garriga 17320 - Tossa de Mar (Girona)\nA Can Garriga es practica el Paintball des de fa 25 anys. Van ser els primers en oferir aquesta disciplina d’oci i esportiva a la península Ibèrica. El que va començar com una activitat per al turisme, s’ha acabat convertint en un Camp de Paintball professional, tant d’oci com de competició.\nLes instal·lacions i el tracte amb els clients, així com l’experiència, fa que Can Garriga sigui considerat un dels centres de paintball més importants d’Espanya.\nLa gran quantitat de clients que han passat pel camp durant tants anys avalen la qualitat de Can Garriga.\nPodeu veure el vídeo clicant aquí!\nCom a novetat, Can Garriga ofereix unes fantàstiques instal·lacions d'”Humor amarillo”, una manera original de passar una bona estona amb els amics i la família, amb un extra de diversió. I una idea immillorable per a un comiat de solter ple de moments inoblidables. Tanmateix, podreu gaudir del restaurant del recinte, ideal per a reposar forces.\nTanmateix, disposen d’una Masia ideal per a grups, amb 6 habitacions, tres banys complets, saló amb llar de foc, sala, menjador amb llar de foc i cuina, zona enjardinada i zona de barbacoa. Està situada a 5 km de Tossa de Mar i envoltada de boscos de pins i alzina surera.\nPaintball, humor amarillo\nOrganitzeu comiats de solter?\nQuins altres serveis oferiu?\nRestaurant al recinte, allotjament en una masia amb 6 habitacions, ideal per a grups de comiats de solter.\nSi, oferim packs d'allotjament + activitats, activitats + barbacoa i paintball + humor amarillo.


Biblioteca - omega / 5è: Magdalenes amb problemes\nAutor: Ana Bergua\nMagdalenes amb problemes narra la història d’en Pau, un nen de gairebé onze anys, alt i introvertit, al qual li agrada jugar a bàsquet i cuinar amb la seva mare els diumenges. Entre els dos fan una magdalenes boníssimes ... que no tenen cap problema; en realitat és en Pau qui el té.\nL'amistat amb l’Edu, l'anterior "víctima" dels assetjadors, les atencions de la seva àvia i l'amor il'exemple de la seva família, especialment de la seva mare, per la qual se sent "protegit, estimat irespectat", faran que en Pau s'adoni que "quan tot és fosc n’hi ha prou d’encendre el llum".\nMalgrat la seva edat, el protagonista de la història es veu obligat a reflexionar sobre temes tanimportants com la pròpia por ("el pitjor enemic"), l'autoestima, el respecte pels altres o l'amistat,la qual cosa, finalment, no només l'ajuda a fer front els seus assetjadors i li dona força per no deixar que l’anul·lin, sinó que, a més a més, l’ajuda a ser millor persona.\nEtiquetas: Cuina, Realista\nAnònim 20 d’octubre de 2016 a les 10:30\nHola soc la Ying.\nNo m'ha agradat gens perquè no és gens divertit i també perquè és mnolt avorrit.\nMiquel Morell 26 d’octubre de 2016 a les 23:04\nhola soc el Miquel morell i mejegit aquet llibre i trcte sobre bulig\nAnònim 3 de novembre de 2016 a les 12:01\nHola em dic Laura de 5èB NEI\nHa sigut molt "guay" aquest llibre perquè m'ha fet pensar que no em mostri poruga davant dels altres.\nAquest llibre ha sigut sentimental.\nAnònim 5 de novembre de 2016 a les 2:48\nsóc la Laia Massana alumna de Jesuïtes el Clot.\nM'ha agradat aquest llibre perquè parla sobre el bullyng. Sempre que veigi un cas com aquest avisare als professors ràpidament.\nAnònim 13 de novembre de 2016 a les 3:29\nHola, sóc l' Emma Deiros de l'escola del Clot.\nNo m'ha agradat perquè parla sobre el bullyng, tambè l'història és molt aburrida.\nAnònim 31 de gener de 2017 a les 3:20\nAquest llibre el recomano. M'ha agradat moltíssim, esta molt interessant, és un tema que m'ha tocat. Si t'agraden els llibres realistes, aquests és el teu llibre.\nHola soc l'Ona lopez del Jesuites el clot\naquest llibre m'ha agradat perque et deia una recepta de magdalenes.\nAnònim 18 d’abril de 2017 a les 3:03\nHola soc l´Alonso Doña de 5e de la nei de jesuïtes Educació.\nAquest llibre no m´ha agradat per que te poca lletra i molts dibuixos. Potser perquè a mi la temàtica realista no m´agrada.\nAquest llibre el recomano a la gent que li agrada les coses realistes.\nAnònim 7 de maig de 2017 a les 10:26\nHola, sóc la Martina, de l´escola Infant Jesús de Sant Gervasi. A mi aquest llibre m´ha agradat molt perquè et dóna sol.lucions per si et trobes en situación de bulling. El recomano a les persones que estiguin en aquesta situació.\nAnònim 1 de juny de 2017 a les 7:36\nHola,sóc la Lucia de Jesuïtes Bellvitge.\nUna historia sobre un nen normal, fins que uns nens el comencen a fer la vida impossible. El Pau pateix bullyng .Un llibre que m'ha fet reflexionar, jo ho recomanano.\nAnònim 18 d’octubre de 2017 a les 3:36\nHola sóc la Berta de l'escola del clot i aquest llibre m'ha agradat perquè tracta de que un nen s'enfada amb tres nens i lluiten fins que el nen que es diu Pau ho soluciona perqué tè un germà petit que tambe esta enfadat.\nAnònim 24 de novembre de 2017 a les 6:57\nsóc la Maria de l'escola Jesuïtes Bellvitge.\nEs divertit, entretingut i he apres bastant.\nM'ha agradat perquè es una historia real i no és inventada\nAnònim 13 de desembre de 2017 a les 11:18\nHola em dic Adriano Gil i sóc de l`escola Jesuites Bellvitge.Jo no el recòmanaria Perquè diuen paraules lletges.\nAnònim 31 de gener de 2018 a les 6:17\nEs divertit, entretingut i he apres bastant. M'ha agradat perquè explica una historia real i no es inventada\nAnònim 21 de febrer de 2018 a les 7:41\nHola soc la Lali de Jesuïtes Sant Gervasi.\nA mi m'ha agradat perquè tot comença amb un nen amb una vida normal i que , quan comença l'escola li comencen a fer bulliyng. I ell no li vol dir a ningú fins que un dia...\nAnònim 25 de febrer de 2018 a les 3:14\nHola sóc la Tània de l'escola Jesuïtes al Clot.\nM'ha agradat perquè si un nen té un problema (com el protagonista del llibre) ha de superar-lo perquè sinó es farà més gran i no podrà superar-lo.\nAnònim 8 de març de 2018 a les 6:30\nHola sóc Pol de l´escola Sant Gervasi. Un trio de nens estaven fen bullying pero el nen\nli feien bullying i no li agradava que els molestesi , pero ningu no ho sabia que li estaven fen bullying.


Tony Hawk. Què va passar amb l'estrella principal de skate dels anys\nSi no coneixeu Tony Hawke, probablement mai no us hagi interessat en el monopatí. Al cap i a la fi, va ser amb ell quan aquest esport va guanyar la major popularitat. Tony va ser el primer de la història a completar el truc del 900: dues voltes i mitja en l'aire amb un aterratge en direcció contrària. Segons ell, el cost d’aquest truc era un trencament de l’espatlla, més de 20 commocions cerebrals i uns 13 anys de preparació. Hawke ho va fer el 1999 a l'edat de 31 anys, i ho va fer dues vegades: als 43 i als 48!\nTony Hawk està preparat per repetir trucs als 51\nAra el mític skateboarder té 51 anys encara realitza trucs magistralment i no s’aturarà.\nCom podeu veure, Hawk no té absolutament cap barrera i encara perfecciona les seves habilitats en qualsevol lloc que ni tan sols estigui destinat a practicar skate. Hi ha alguna rampa a prop? Tant se val, Tony rodarà per la paret al voltant del televisor. No mates la televisió ... fes-hi una volta; aquest és el títol d’aquest vídeo.\nCom es va popularitzar Tony Hawk?\nAquesta dedicació a la seva passió va ajudar a Tony Hawke a construir un imperi i infectar milions de persones amb el monopatí ... La seva influència és difícil de sobrevalorar. A principis dels 80, quan tot just començava a patinar, aquesta indústria era molt feble. Ningú volia dominar el patí, la majoria dels nens dels Estats Units van escollir el beisbol, el futbol americà o el bàsquet. Hawk, en canvi, no era fort en els jocs d’equip, li costava unir-se a l’empresa, de manera que va passar dies passant muntant la rampa que els seus pares li havien construït al jardí.\nMillorant gradualment, als 12 anys, Tony ja és va aconseguir el seu primer patrocinador Dogtown Skateboards, i als 16 anys es va convertir en un dels millors patinadors del planeta. Gràcies al seu talent i dur entrenament, l'atleta va començar a actuar a nivell professional als 14 anys i, després d'haver signat un sòlid contracte amb Power Peralta, va poder comprar la seva primera casa fins i tot abans de deixar l'escola.\nSóc Mad Max. I a Rússia em sento al meu lloc\nAls Jocs de 2020, Maxim Kruglov pot aportar a Rússia una medalla increïble: el monopatí. Però l'equip nacional de la federació de bosses de diners encara no el té.\nSobre l'entrenament per plaer, la primera competició seriosa i que mai no és tard per començar. Fins i tot si teníeu 40 anys.\nHawke va guanyar una victòria rere l’altra, els seus ingressos van créixer. Als 25 anys havia participat en 103 competicions i n’ha guanyat 73. Aquest resultat encara no ha estat replicat per ningú. Es va convertir en el campió del món de vert 12 vegades seguides.-skateboarding.\nTot aquest temps, Tony, juntament amb el seu pare Frank, que va fundar la Federació Nacional dels Estats Units el 1983, van intentar amb totes les seves forces popularitzar el monopatí entre els joves, i es va produir un petit auge. Però el que va començar tan bé aviat es va torçar.\nA principis dels 90, la popularitat del monopatí va arribar al màxim, igual que els guanys de Hawke. Tony pràcticament va malgastar tots els diners dels guanys i va estar a punt de fallir. Havia de viure amb 5 dòlars al dia, que rebia de TacoBell. Tot i això, l’atleta va tornar a la competició amb idees fresques i va ser capaç de millorar la seva posició. Va arribar amb més de 30 nous trucs i va aconseguir reiniciar la seva carrera.\nEl 1995, Tony Hawk va participar en els primers X-Games que el van ajudar. il·lumina i mostra els teus talents a un públic més ampli. Al final de la dècada, hi va haver un segon boom de skate, que continua fins als nostres dies.\nDesprés de realitzar el truc 900 als X-Games 1999 en el 12è intent, la influència i la popularitat de Tony Hawk van augmentar tant que, juntament amb Activision, va llançar el videojoc Tony Hawk`s Proskater per a la Playstation, que es va convertir en un èxit de vendes instantani. Segons les històries del propi skateboarder, molta gent creu que no existeix a la realitat, i Tony Hawk és només un personatge del joc. Per cert, la seva última part es va publicar el 2015.\nQuè més fa un skateboarder?\nTony Hawk no només és un atleta de primera categoria, sinó també un home de negocis d’èxit. A finals dels 90, ell i la seva família van fundar les companyies de skate Birdhouse i Hawk Clothing. A més, és el fundador del Boom Boom Huck Jam Tour, que organitza actuacions dels més forts skateboarders, ciclistes de BMX i corredors de freestyle en grans arenes i parcs d’atraccions dels Estats Units. Aleshores, Tony Hawke era propietari d’un parc d’atraccions Six Flag. La fortuna de Hawke, segons diverses estimacions, és de 120-140 milions de dòlars.\nTony no oblida desenvolupar el seu esport favorit, cosa que el va convertir en una superestrella i milionari. Gràcies a la seva inversió, s’han obert més de 450 skateparks a tot els Estats Units. La seva fundació està finançant la construcció de nous espais públics en zones amb poca vida i donant suport a joves pilots de tot el país. En total, la Tony Hawk Foundation ha invertit més de 3 milions de dòlars en el desenvolupament del monopatí.\nEl 2009, Barack Obama va convidar Tony a la Casa Blanca pel Dia del Pare. Com que Hawke no surt mai del seu monopatí, va decidir, amb el permís de les autoritats, passejar pel vestíbul del principal edifici governamental del país i fer un parell de fotos.\nHawk encara patina i ho fa a un nivell molt alt. Vostè pot escAvalueu la seva habilitat actual.\nL’atenció del públic a Tony no s’esvaeix. Recentment va ser entrevistat per VOGUE en què va respondre 73 preguntes. Resulta que, de petit, Hawke estava pensant en una carrera com a músic, podia resultar ser un excel·lent violinista. Tanmateix, quan el professor de música de Hawke li va demanar a Hawke que tocés un concert el cap de setmana, el noi va fer oïdes sordes i va anar a fer skate.\nLlegenda de l’skateboarding, home de negocis d’èxit, pare de 4 fills, participant en molts esdeveniments benèfics, tipus que no se’n va monopatí, fins i tot a la classe empresarial d’un avió, i encara és un ídol de la joventut. Així és com Tony Hawk ens apareix davant dels 51 anys.\nHo portem al carrer. Skateboard Pro i Newbie\n7 coses que cal saber abans de pujar al skate\nConceptes bàsics de la fotografia d’acció. Disparant trucs amb monopatí amb el fotògraf Daniil Kolodin.\nPublicació anterior En memòria de Peter Lindbergh. Estrelles esportives a través de l’objectiu del mític fotògraf\nPropera publicació Què tal una festa a la piscina? Música, focus i belleses en bikinis\n10 divisions espectaculars de gimnastes professionals. Triar el tram més impressionant\nSembla que als gimnastes els agrada mostrar els seus estiraments als llocs més insòlits. A la corda, es poden trobar vora el mar, a la muntanya i ...


Un bloc d’apartaments al costat de l’Estació de Sants ha rebut pintades aquest migdia, després del tens desnonament d’un veí aquest divendres al mateix barri barceloní. Entitats del barri asseguren que el pis on vivia aquesta família serà reconvertit en apartament turístic pel propietari, un particular que ja tindria tres pisos més a la finca destinats a visitants. L’immoble atacat, no obstant, no té cap relació amb la finca del desnonament i ha rebut amb gran sorpresa l’acció.\nEl lema que han pintat a la paret és “Abdelah no se’n va”, l’etiqueta amb la que activistes de Sants han difós aquests dies el cas de la família desnonada. “Han vingut tres joves encaputxats poc després de les 12h del migdia i han llançat pintura vermella i grafitejat la façana posterior“, indica al TOT Barcelona un portaveu de Cosmo Apartaments, que desconeixia totalment el desnonament produït la vigília enmig d’un gran desplegament policial.\nSegons aquesta font, la càmera de seguretat de l’empresa ha gravat tota l’acció. Intentaran esborrar les pintades el més aviat possible, diu, i posaran els fets en coneixement dels Mossos d’Esquadra. L’edifici no està relacionat directament amb el desnonament però la seva construcció fa una dècada va generar fortes protestes al barri per l’alçada i ús del nou immoble, conegut també amb el malnom de Torre Malaia.\nEl col·lectiu Acció Llibertària de Sants ha donat a conèixer les pintades minuts després de l’acció, a través del seu compte de Twitter. Sense reivindicar-ne directament l’autoria, ha culpat el sector turístic dels desnonaments: “Abans hi havia veïnes als llocs on us allotgeu, als pisos turístics que teniu i hotels que construïu, vosaltres ens desnoneu”, han piulat. Després de la publicació de la notícia del TOT Barcelona, el grup s’ha reafirmat en què “els promotors i hotelers saben perfectament” que els seus negocis “expulsen a les veïnes i provoquen desnonaments com el d’ahir”.\nEls promotors i hotelers saben perfectament que la seva activitat econòmica no només és socialment totalment improductiva sinó que expulsa a les veïnes i provoca desnonaments com el d’ahir. Cap impunitat contra el capital!!!#AbdelahNoSenVa #VeïnesVSTuristes https://t.co/ywTq0cW3jM\nD’altra banda, el Centre IRIDIA per la defensa dels drets humans ha avançat que estudia la intervenció dels Mossos d’Esquadra durant el desnonament. També ha assenyalat que l’actuació va deixar “almenys dues persones lesionades”.\nEn el desnonament que s’ha produït avui a Sants almenys 2 persones han resultat lesionades. Estem analitzant la situació.\nEl Grup d’Habitatge de Sants, que ha liderat les protestes, ha explicat aquest dissabte que continua acompanyant i donant suport a l’Abdelah i la seva família, ara reallotjats en una pensió de Santa Coloma de Gramenet. Han criticat que l’Ajuntament de Barcelona i el Govern de la Generalitat “tenen l’obligació de donar un reallotjament digne en els casos de desnonaments” i consideren que la solució oferta no és adequada.\nTambé lamenten que ni l’alcaldessa Ada Colau ni els regidors del districte i d’habitatge, Marc Serra i Lucía Martín, no hagin fet cap declaració de rebuig a la “violència” del dispositiu policial d’ahir: “Sembla que hi han desnonaments de primera i segona”.\nTrovarem entre totes la solució més digne per l’Abdelah i la seva familia. #StopDesnonaments\n— Grup d’Habitatge de Sants (@HabitatgeSants) 20 de julio de 2019\nBarri de Sants-Badal Desnonaments Turisme


Demanen que la parada Campus Sud de la futura L9 del metro passi a dir-se Camp Nou La República\nDemanen que la parada Campus Sud de la futura L9 del metro passi a dir-se Camp Nou\nEl grup municipal de CiU a Barcelona portarà a votació a l’Ajuntament que la ciutat reclami a l’Autoritat del Transport Metropolità (ATM) que la parada ‘Campus Sud’ de la futura Línia 9 del metro passi a dir-se ‘Camp Nou’.\nLa Comissió de seguretat i mobilitat que s’ha de celebrar dijous al matí discutirà i aprovarà, si s’escau, aquesta proposta de CiU que recull la petició del FC Barcelona i d’altres entitats de la ciutat i de Catalunya, com TV3, Catalunya Ràdio i el diari ‘Sport’. El portaveu del grup de CiU, Joaquim Forn, ha explicat que la nova parada de la L9 prevista als entorns del Camp Nou ‘tindrà com a referent el nom de l’estadi d’un club emblemàtic’.\nForn ha explicat que ‘no és la primera ni serà l’última vegada que en una ciutat una parada de metro agafa el nom d’un símbol esportiu o cultural, i aquesta és, sense dubte, també una bona manera d’apropar el metro als ciutadans’. Ha recordat que ‘el FC Barcelona disposa també d’un dels museus més visitats de Catalunya’. Per tot plegat, CiU defensarà una proposició a la Comissió de seguretat i mobilitat del dijous, per la qual s’acorda ‘instar al consell d’administració de l’Autoritat del Transport Metropolità a que l’estació prevista de la Línia 9 Campus Sud passi a denominar-se Camp Nou.


La piscina de Roses obre el termini d'inscripcions per a les activitats d'estiu ·\nInici Actualitat La piscina de Roses obre el termini d’inscripcions per a les activitats...\nLa piscina de Roses obre el termini d’inscripcions per a les activitats d’estiu\nUn any més, la Piscina Municipal de Roses oferirà el proper estiu (entre l’1 de juliol i el 31 d’agost), diferents activitats pensades per a tot tipus d’usuaris i necessitats\nEl període d’inscripcions per participar en aquestes activitats s’obre el dia 6 de maig, per a abonats de l’equipament, i el 9 de maig per a públic general.\nEl campus natació & english, que aquest estiu arribarà a la seva quarta edició, és un projecte educatiu adaptat a les característiques dels participants (edat, nivell…) que es basa en quatre eixos: la natació, l’anglès, la diversió i l’educació en valors. Es vol oferir una activitat adaptada a les necessitats de les famílies, que sigui útil i engrescadora per als participants, una proposta estiuenca de lleure sense oblidar la progressió en natació i l’aprenentatge de l’anglès.\nEn total hi ha 40 places per a nens i nenes de 5 a 12 anys, de P5 d’educació infantil a 6è d’educació primària. El campus es dividirà en 4 subgrups que permetrà treballar en grups reduïts, de dilluns a divendres i de 8.45h a 13.30h (arribada entre 8.45 i 9.15h, i recollida entre 13 i 13.30h). A més, els dimecres estaran plens de sorpreses amb sortides i activitats lúdiques. Tot plegat es realitzarà a les instal·lacions de la Piscina, amb monitors qualificats i amb la coordinació acadèmica i professorat de Prestige Idiomes per a les sessions d’anglès.\nPer la seva banda, el pack fitness, que no s’atura durant el juliol i l’agost. Presenta 51 sessions a la setmana i 16 tipus d’activitats diferents. Cal remarcar que a l’estiu té una periodicitat mensual i una renovació automàtica. Hi trobareu Spinning®, aiguagim, Pilates, aerostep, tonificació…\nEl període d’inscripcions generals comença el proper 9 de maig. Cal remarcar que prèviament, el proper dilluns 6 de maig, s’obriran per als abonats a la Piscina. Tota la informació està disponible a www.piscinaroses.cat.\nArticle anteriorS’aprova la modificació urbanística per a la construcció del futur tanatori de Roses\nArticle següentNou producte innovador turístic a Roses: “Roses Vila Marinera”


IB3 | Un home de 62 anys mor mentre circulava en ciclomotor a Palmanova\nUn home de 62 anys mor mentre circulava...\tPortada > > Un home de 62 anys mor mentre circulava en ciclomotor a Palmanova Un home de 62 anys mor mentre circulava en ciclomotor a Palmanova Segona víctima mortal en accident de trànsit d'enguany a Mallorca\nL’any que tot just acabam d’encetar ens deixa, de moment, un balanç molt tràgic a la carretera. Dos dies i dues víctimes mortals. La darrera va ser ahir capvespre al municipi de Calvià. Un home de 62 anys, que circulava en un ciclomotor, morí en col·lidir contra un cotxe a l’avinguda de Cas Saboners, a Palmanova. La conductora del cotxe en va sortir il·lesa i va donar negatiu a la prova d’alcoholèmia. El cas ha estat traslladat als jutjats, que n’assumiran la investigació per determinar les causes de l’accident. Segons les primeres informacions, un dels dos vehicles s’hauria botat un semàfor. Els equips d’emergències intentaren, durant prop d’una hora, reanimar la víctima, sense èxit. La nit de cap d’any, un altre home morí en un accident de trànsit a l’autovia entre Inca i Alcúdia.\nBalears, la comunitat líder en abandonament escolar Fotos del dia 28/04/2017 Rafel Nadal es classifica per als quarts de final del Godó Joan Miró i els poetes catalans El jutge creu que el matrimoni Pujol controlava els fons sospitosos de la fortuna familiar El batle des Migjorn denuncia el PSOE-Menorca davant el jutjat Només Biel Company no entrena Les restes humanes prehistòriques de Menorca, de les millors conservades del món més contingut relacionat\nLa consellera Fanny Tur completa el seu equip\nManel Santana ha estat nomenat director general de Participació i Memòria Democràtica i Joana Català, directora general de Cultura. El Consell de Govern també ha nomenat a l'advocat Eduard Vila nou...\nBalears, la comunitat líder en abandonament escolar\nEls percentatges més baixos es troben al País Basc (7,3%), Cantàbria (8,6%) i Madrid (13,4%). Les dones que no tenen estudis obligatoris són menys (14,8%) que els homes (22,1%), segons la darrera...


Possible integració del bitllet senzill 2011 - Pàgina 3 - Transport.cat\nHora i data actual: Dimecres 03/03/2021 18:50\nEntrada Autor: Granolleri » Dijous 16/07/2020 10:55\nDijous 16/07/2020 1:38\nLlegint la targeta de crèdit/dèbit directament, com si fos una targeta sense contacte més.\nhttps://blog.emtmadrid.es/2019/12/05/im ... as-lineas/\nEntrada Autor: fgc113 » Dijous 16/07/2020 12:19\nSí, a València igual. Si vols el bitllet en paper has de demanar-li'l expressament al conductor.\nEntrada Autor: Fran-Ikarus » Dimarts 01/09/2020 21:40\nLa informació adherida a les parades (amb marquesina) també diu que el bitllet senzill no es ven al bus i que cal utilitzar l'app, sense esmentar que es tracti de cap període transitori pel covid-19.\nEntrada Autor: Miquel » Dimecres 02/09/2020 17:54\nDijous 16/07/2020 10:55\nO sigui, un revisor pot entrar a revisar què has comprat amb la teva targeta de crèdit?? A mi això no em dona cap confiança. També posa que pots obtenir la factura si et registres al seu web (ja has de donar dades, pel que malament).\nEntrada Autor: Adolescent barceloní » Dijous 03/09/2020 15:25\nImagino que el que faran és llegir el número de la targeta (per NFC, per xip, per banda magnètica o a través d'algun sistema d'OCR), i cercar als sistemes de TMB les darreres compres amb aquest número de targeta. En tot cas, en cap moment ningú que no sigui la mateixa persona o el seu banc poden accedir a l'historial ni a cap informació de caràcter bancari.\nEntrada Autor: Granolleri » Dijous 03/09/2020 20:57\nDimecres 02/09/2020 17:54\nO sigui, un revisor pot entrar a revisar què has comprat amb la teva targeta de crèdit??\nNo. Només li indica si ha estat validada o no.\nTambé posa que pots obtenir la factura si et registres al seu web (ja has de donar dades, pel que malament).\nUna factura no pot ser anònima, sempre va amb dades.\nLa factura simplificada sí.\nEntrada Autor: Granolleri » Divendres 18/09/2020 14:29\nTiS ha escrit: El Departament de TES i l'ATM impulsen una prova pilot per comprar bitllets senzills dels busos exprés mitjançant una aplicació mòbil\nLa prova començarà durant l’últim trimestre d’enguany en les línies exprés.cat operades pels grups Sagalés i Moventis, i té per objectiu eliminar l’ús d’efectiu en la compra dels bitllets senzills\nEl títol es compra mitjançant l’aplicació de cada operador, s’activa en pujar a l’autobús i el conductor en fa la comprovació visual\nEl sistema agilitza la pujada a l’autobús, facilitant el manteniment de la distància de seguretat, i millora la seguretat del conductor\nEl Departament de TES i l'ATM impulsen una prova pilot per comprar bitllets senzills dels busos exprés mitjançant una aplicació mòbil\nImatge app compra bitllets senzills\nEl Departament de Territori i Sostenibilitat i l’Autoritat del Transport Metropolità (ATM) de l’àrea de Barcelona posaran en marxa durant el darrer trimestre d’enguany una prova pilot perquè les persones usuàries d’autobús interurbà comprin els bitllets senzills mitjançant l’aplicació per a mòbil de cada operador, eliminant així l’ús d’efectiu i agilitzant la pujada al vehicle i la tasca del conductor.\nPer ara, la prova es realitzarà en les línies exprés.cat operades pel Grup Sagalés (e7, e9, e10, e12, e13, e19, e21 a l’àmbit de Barcelona) i pel Grup Moventis (e1, e2.1, e2.2, e3, e11.1, e11.2, e21 en l’àmbit de Barcelona). Les persones usuàries hauran de descarregar-se o actualitzar les aplicacions dels operadors (per Android i iOS) des de les botigues d’aplicacions de les dues plataformes (Google Play o App Store). En la nova versió s'inclourà un apartat anomenat “Compra de bitllets senzills” que permetrà l'adquisició i validació de bitllets des del mòbil.\nL’aplicació guiarà a la persona usuària per a la compra del bitllet senzill a través de la selecció de la línia de bus exprés, la direcció de la mateixa, i de les parades d'origen i destí, així com del nombre d'unitats que vol comprar. Un cop s’hagi pagat amb targeta bancària, els bitllets comprats es guardaran a l'apartat corresponent de l'aplicació.\nEn declaracions del director general de transports i mobilitat, David Saldoni: “Aquesta prova pilot de venda del bitllet senzill per aplicació mòbil en algunes línies de bus exprés és el primer gran pas per eliminar l’efectiu dels autobusos interurbans de la Generalitat, millorant la seguretat dels ciutadans i l’eficiència dels autobusos.”\n“Aquest projecte, finançat per l’ATM, és un pas endavant en el procés de digitalització que la xarxa de transport públic està desenvolupant en el marc de la T-mobilitat. Fent més senzill i àgil l’adquisició de títols estem fent més àgil i còmode l’ús del transport públic”, ha assegurat Pere Torres, director general de l’ATM.\nOpinió personal: ja no s'amagen que volen suprimir el pagament en metàl·lic, cosa que és il·legal. Espero i desitjo que sigui un complet fracàs.\nEntrada Autor: Granolleri » Divendres 06/11/2020 5:55\nJa està disponible la compra de bitllets senzills per les línies e1, e2.1, e2.2, e3, e11.1 i e12.2 a l'app de Moventis.\nNo obliga a registrar-se per comprar.\nEntrada Autor: Granolleri » Dilluns 09/11/2020 11:17\nDivendres 06/11/2020 5:55\nI des d'avui també la de Sagalés també ho permet, per a les seves línies: e7, e9, e10, e12 (que ja ho tenia, però simplica el procés de compra), e13, e19, e21. I com a can Moventis, sense registre obligatori ni demanar dades.\nEntrada Autor: Granolleri » Dijous 18/02/2021 6:08\nTMESA puja al carro de la venda de bitllets senzills per la seva aplicació. La plataforma de venda és la mateixa que fan servir Sagalés i Moventis.\nDiari de Terrassa ha escrit: Des d'avui ja es pot pagar el bitllet senzill a l'app de TMESA\nRedacció 18.02.2021 | 04:00\nEls usuaris del bus podran adquirir a partir d'avui el bitllet senzill ordinari a través de l'app de TMESA, l'empresa mixta del transport públic a la ciutat. No es tracta d'un nou títol de transport, sinó que és una altra forma de comprar el bitllet senzill d'autobús de manera àgil i sense que sigui necessari cap mena de contacte entre els usuaris i els conductors. El nou bitllet s'implanta en un moment sensible de la pandèmia, quan evitar el contacte físic és una de les mesures clau per a prevenir els contagis de la Covid-19. Les dades epidemiològiques estan millorant, però la pressió encara és molt alta als hospitals. Evitar els contagis...


#Horitzó 2019 - +Crida +Premià\nFés la teva aportació al nostre programa electoral 2019-2023\nSíntesi i validació 17-02-2019 - 28-02-2019\nEl programa electoral de Crida Premianenca es crea de forma col·laborativa.\nA Crida Premianenca creiem fermament que la veu de la ciutadania és molt important. Entenem que el nostre paper és fer d'enllaç entre el carrer (la ciutadania, les entitats, els moviments socials, etc) i la institució. És per aquest motiu que sempre hem intentat recollir els problemes de la gent i traslladar-los a l'Ajuntament per tal de resoldre'ls.\nDes de la primera vegada que ens vam presentar a les eleccions municipals, el 2011, l'elaboració del nostre programa ha estat un treball en equip i obert a les aportacions de la ciutadania. El 2015, aquesta manera de fer va continuar amb la organització de les jornades C.O.P. (Cooperar, Organitzar i Proposar) i es va ampliar amb una vessant tecnològica: la creació d'un wiki per poder introduir aportacions a través de mitjans digitals.\nI ho vam fer de forma que qualsevol podia saber què s'hi parlava, de forma transparent: creiem que aquest exercici és positiu per Premià i que les aportacions són positives per al conjunt del poble i el treball col·lectiu donarà encara més fruits.\nPerò no ens volem aturar aquí i volem aprofundir en aquesta manera de fer, construint conjuntament i en obert amb totes les premianenques que ho vulguin. Aquest procés participatiu segueix el mateix plantejament: trobades presencials de debat i una plataforma tecnològica que faciliti la participació digital.\nEn l'apartat Trobades presencials veureu les diferents sessions de treball que s'aniran convocant per elaborar les diferents línies d'actuació.\nSi no podeu assistir-hi, podeu fer les vostres aportacions, siguin Necessitats que creieu que cal resoldre o Propostes per incorporar al nostre programa. En aquestes fases, podeu donar suport a aquells 10 temes que creieu més rellevants o a les 10 millors propostes.\nPodeu obtenir més informació consultant les fases del procés.\nLes aportacions que obtinguem pels diferents mitjans, presencials o tecnològics, seran sintetitzats i validats per l'Assemblea de Crida Premianenca. Us animem a afegir-vos-hi!\nA què esperes per fer la teva aportació?! Registra't i fés +Premià!\n16 Febrer 2019 - 10:00-14:00\n15 Febrer 2019 - 19:00-21:00\n18 Gener 2019 - 18:00-20:00\nRestauració del paisatge litoral i flora i fauna autòctones\nRamon Sala @Rs1265\nCreació d’una reserva marina relacionada amb un parc o parcs naturals en terra ferma. Diferents u...\nDavid Gómez @david_gomez\nAssegurar la interoperativitat: utilitzar formats oberts de fitxers com a eina per garantir l’acc...\nRelacions entre la ciutadania i el govern\nPromoure les noves masculinitats\nCrida Premianenca @Crida_Premianenca\nDonar a conèixer les noves masculinitats així com models alternatius de masculinitat. Debats púb...\nJosefina Miret Serra @Fina\nLes persones que en facin us poden fer aportacions segons les seves possibilitats, i si cal serà ...\nQuè es decideix Programa Electoral de Crida Premianenca 2019-2023\nQui participa Premianenques i premianencs amb ganes d'aportar al projecte de Crida Premianenca\nCom es decideix Assemblea de Crida Premianenca\nGrup promotor Crida Premianenca\nData d'inici 22 de Octubre de 2018\n\n441 propostes / 9 Adhesions


Martina, voluntària de "la Caixa”, comparteix la seva experiència a recursos humans amb usuaris i tècnics del programa Incorpora - Incorpora "la Caixa"\nMartina, voluntària de "la Caixa”, comparteix la seva experiència a recursos humans amb usuaris i tècnics del programa Incorpora\nMartina a la Fundació Oscobe, una de les entitats en què col·labora a través del programa de voluntaris de l’Obra Social ”la Caixa”\nMartina Bote participa al programa de voluntaris ”la Caixa” i, entre altres activitats, col·labora amb el programa Incorpora a través de dues de les seves entitats a Girona. Compta amb molts anys d’experiència a l’àrea dels recursos humans i ara dedica el seu temps a ajudar tant als tècnics d’inserció i prospecció com als col·lectius vulnerables que busquen una oportunitat laboral. Coneixem la seva experiència i la d’aquells que reben el seu suport des de fa uns mesos.\nUna vida dedicada a la selecció i als recursos humans\nMartina havia treballat durant tota la seva vida a recursos humans en diferents empreses d’àmbit nacional i internacional, on gestionava la selecció de personal. La seva última experiència laboral va ser com a directora d’aquest departament d’una multinacional sueca del sector de la seguretat.\nFa uns mesos es va plantejar la possibilitat de fer algun tipus de voluntariat i per fer la primera presa de contacte es va dirigir a l’oficina de CaixaBank del seu poble, Fornells de la Selva (Gironès), perquè havia sentit a parlar dels diferents projectes de caràcter social que té l’Obra Social i volia saber quins podien ser del seu interès.\nAllà la van informar sobre el programa de voluntaris de ”la Caixa”, que té per missió la transformació social per promoure un món millor i més just que, al seu torn, ofereixi oportunitats a aquells que més ho necessiten. L’oficina, que coneixia les necessitats dels voluntaris a la zona, va proposar-li a Martina la possibilitat de treballar amb diferents iniciatives a través de la participació solidària en dues de les entitats del programa Incorpora a Girona. Concretament, la Fundació Oscobe i Càritas Diocesana de la mateixa ciutat.\n“En destacaria el bon enteniment i l’excel·lent relació amb les dues entitats i els seus professionals, els quals han estat imprescindibles per poder dur a terme el voluntariat”, explica Martina.\nSuport per a persones en risc d’exclusió social i tècnics de prospecció\nMartina ha pogut oferir el seu coneixement tant als usuaris com als tècnics de prospecció empresarial gràcies als seus anys d’experiència amb candidats i empreses contractants.\nD’una banda, i de la mà de la Fundació Oscobe, ha impartit un taller anomenat “Com afrontar una entrevista de treball” per a alguns alumnes dels cursos dels Punts Formatius Incorpora. Aquesta activitat ha tingut com a objectiu donar a conèixer als participants les principals claus per preparar un currículum i poder afrontar una entrevista de treball amb èxit i seguretat. “El taller és molt participatiu i pràctic, ja que treballem tant la preparació de l’entrevista com l’entrevista en si. Els participants debaten i, a través del role-playing, poden viure en primera persona una entrevista molt similar a la que es trobaran a l’empresa”, esclareix Martina.\nConcretament, els alumnes d’aquest taller s’han derivat de les accions formatives d’auxiliar de cuina i d’auxiliars de serveis per a càmpings. Tots ells coincideixen en valorar positivament que una professional del sector dels recursos humans hagi impartit classes per la seva “credibilitat” i experiència al món real. A més, es preveu que el mateix taller s’organitzi en breu per als usuaris del programa Reincorpora, ja que és un col·lectiu vulnerable que necessita potenciar la seva reinserció social i laboral amb empreses que els donin l’oportunitat de treballar.\nRespecte de la col·laboració de Martina amb Càritas Diocesana de Girona, s’ha enfocat a la preparació i a l’acompanyament dels tècnics en la prospecció empresarial per a la inserció laboral de persones procedents del programa Reincorpora.\n“Els professionals amb qui he treballat en les dues entitats són persones molt implicades que admiro per la seva gran feina de promoure més i millors oportunitats laborals per a persones en situació o risc d’exclusió o de vulnerabilitat”, declara la voluntària.\nUna experiència gratificant que continuarà en el temps\nMartina està molt satisfeta amb el seu treball com a voluntària del programa Incorpora i està molt convençuda que “el coneixement és un capital que creix i s’expandeix quan és compartit”. Per aquest motiu anima a altres persones a col·laborar com a voluntaris a l’Obra Social “la Caixa” i a compartir els seus coneixements a través d’iniciatives com el programa Incorpora.\n“Per mi ha estat una gran satisfacció poder aportar i compartir el meu coneixement i la meva experiència a nivell personal [...] tant amb els professionals de les entitats com amb les persones ateses pel programa Incorpora. Ha estat un aprenentatge valuós i altament gratificant”.\nDesprés d’aquesta primera experiència com a voluntària a l’Obra Social ”la Caixa”, Martina té previst continuar la seva col·laboració amb el programa Incorpora per mitjà de tallers específics per a tècnics i tècniques de les entitats de Girona.


El Van Gogh Museum d’Amsterdam acaba d’ inaugurar la primera etapa de l’exposició “Picasso a París, 1900-1907”, coorganitzada amb el Museu Picasso de Barcelona, que la presentarà a partir de l’1 de juliol.\nMuntatge i presentació de l’exposició “Picasso a París, 1900-1907” a Amsterdam\nEs tracta d’una mostra que explica com el Pablo Picasso de dinou anys que arriba per primer cop a París en el marc de l’Exposició Universal de 1900 esdevé en molt pocs anys el capdavanter de l’avantguarda, després d’emmirallar-se en els artistes que hi residien i devorar àvidament tot allò que li podia ser útil, des de Van Gogh i Gauguin a Steinlen, Rodin o Puvis de Chavannes. La presentació a Amsterdam posa el seu major èmfasi en l’obra de Picasso, amb gran nombre d’obres mestres del període, entre les quals catorze obres prestades pel Museu Picasso de Barcelona.\nAlgunes de les obres prestades pel Museu Picasso: L’espera (Margot) i Retrat de la senyora Canals\nLa inauguració va ser conduïda pel director del museu holandès, Axel Rüger. L’acte amb nombrosa assistència va comptar amb la presència als primers rengles del President de la Van Gogh Foundation, Willem Van Gogh i altres familiars de l’artista. Hi va assistir, Charo Otegui, Presidenta de la Sociedad Estatal de Acción Cultural, que dóna un important suport al projecte. En representació del nostre museu, hi érem el director, Pepe Serra, i jo mateix, com a responsable de Relacions Institucionals.\nPresentació de l’exposició a càrrec del director del Van Gogh Museum, Axel Rüger\nLa mostra ha estat comissariada per la gran experta picassiana Marilyn McCully, que és alhora l’autora principal del llibre-catàleg, amb la coordinació editorial de Michael Raeburn, que es publica simultàniament en anglès, francès, holandès, castellà i català en coedició dels dos museus amb la casa belga Mercatorfonds.\nAssistents a la inauguració passejant-se per les sales de l’exposició\nL’abraçada, Margot, Retrat de la senyora Canals, Natura morta són algunes de les nostres obres ara a Amsterdam. A l’exposició a l’estiu, el Museu Picasso de Barcelona hi afegirem una major proporció d’obres d’altres artistes, que ressaltaran el context vital i artístic amb què Picasso va conviure en aquells seus anys crucials, i acollirem els 13 préstecs del propi Van Gogh Museum.\nExposicions catàleg, Exposicions, Margot, Picasso, préstecs\tPermalink 0 34722 Visites


Gaudir del mar de forma segura 30/08/2017\nLes Vies Braves son una xarxa pública d’itineraris marins senyalitzats i abalisats. Transcorren paral·lels als camins de ronda i són d’accés públic i gratuït.\nEls itineraris disposen de panells informatius on es detalla el nom, el mapa topogràfic i les característiques de cada via, a més d’indicacions sobre la biodiversitat i les característiques del fons marí. Els panells també incorporen recomanacions d’ús i de seguretat.\nActualment, la xarxa de Vies Braves compta amb prop de 25 quilòmetres de carrils marins situats al llarg de la Costa Brava i de la Costa de Barcelona. Cadascun d’ells fa entre 0,3 i 2 quilòmetres de longitud. Concretament, al litoral gironí hi ha 14 Vies Braves.\nAquesta xarxa pública de camins marins està destinada a activitats lúdiques, pedagògiques i esportives, com poden ser la pràctica de natació en aigües obertes o la immersió lleugera.\nPer promoure’n l’ús i per transmetre les pautes per gaudir-ne amb seguretat, periòdicament s’hi fan sessions de dinamització. Aquest estiu, se’n fan entre sis i dotze a cada Via Brava. Per dur-les a terme, es compta amb una quinzena de monitors altament qualificats. Es tracta de professionals locals, que tenen un gran coneixement de la zona de la costa i de la Via Brava en la que treballen.\nLes activitats dirigides a les Vies de la Costa Brava compten amb el suport tècnic i econòmic de Dipsalut. L’Organisme de Salut Pública de la Diputació de Girona ha participat activament en el disseny d’aquestes dinamitzacions així com en la formació dels dinamitzadors de les Vies Braves de cada població.\nEntre les dinamitzacions, hi ha trobades per nedar en grup, sessions d’snorkelling, neteges del fons marí i del litoral, classes d’iniciació a la natació en aigües obertes i les Vies Braves Gran Prix (una lliga per incentivar la participació en travessies populars de natació). També s’organitzen camps de treball, per implicar els més joves en la preservació del litoral i del medi marí.\nTotes les activitats tenen com a objectiu el foment de la pràctica d’activitat física a l’aire lliure i de forma segura. També busquen promoure la descoberta i la posada en valor del patrimoni natural de la costa i les actituds respectuoses cap a l’entorn natural i la preservació del fons marí.\nSegell Biosphere de la UNESCO\nLes Vies Braves han obtingut aquest prestigiós segell que les distingeix com a experiència sostenible i de turisme responsable.\nQui li ha concedit aquesta distinció és l’Institut de Turisme Responsable, una entitat associada a la UNESCO i a l’Organització Mundial del Turisme.\nEn concret, al projecte Vies Braves, se li ha donat la Certificació Biosphere Responsible Tourism.


Josep Maria Argimon, nou director de Salut Pública, ha anunciat que les pròximes setmanes es faran proves PCR a tots els contactes estrets dels casos positius de covid-19. Segons que ha explicat, això serà possible pel paper dels anomenats gestors de covid, que s’integren en l’atenció primària per identificar contactes dels casos positius, i per l’augment de la capacitat de fer proves PCR. ‘Sabem que de cada cas, de mitjana, hem d’esperar a identificar entre deu i quinze contactes estrets. I aquí encara tenim molt de recorregut’, ha dit. Argimon ha explicat que els gestors de covid atendran els ciutadans a qui s’hagi extret una mostra per a fer una PCR tot just en acabat, per identificar de seguida els seus contactes. ‘Si després el cas sospitós resulta que és un cas de malaltia, els scouts ràpidament es posaran en contacte amb els contactes estrets’, ha dit. Després, se’ls donarà hora per a una prova PCR.\nLa consellera de Salut, Alba Vergés, ha dit que fer les proves PCR no volia dir que els contactes no s’haguessin d’aïllar preventivament. Podeu veure ací la conferència de premsa d’Argimon i Vergés:\nActualment, ha dit, hi ha 214 gestors de covid, però la setmana vinent s’espera que se n’hi hagi contractat mig miler. Argimon ha dit que aquest canvi en el protocol es farà ‘molt ràpidament’, però que no serà ‘d’avui per demà’ perquè caldrà formar els gestors covid i identificar els contactes de cada cas positiu. A banda, ha explicat que actualment es fan unes 8.000 proves PCR diàries, tot i que ara com ara el sistema sanitari públic de capacitat per a fer-ne 24.000 i la setmana vinent s’ampliarà a 30.000.\nAbans, Argimon ha dit que en el brot de coronavirus del Segrià ‘semblaria que tendim a l’estabilització’, tot i que ha demanat d’esperar a conèixer les dades epidemiològiques d’aquesta setmana per a confirmar aquesta impressió. Així mateix, ha recordat que ja hi ha una part important de Catalunya amb transmissió comunitària del coronavirus, pel que ha incidit en la necessitat a identificar els contactes estrets dels nous casos, però també zones del país amb brots concrets que ‘hem de controlar’. ‘En aquests pròxims dies no podem fallar’, ha afegit, amb l’objectiu que els brots no es transformin en transmissió comunitària.\nD’altra banda, ha recordat que tot i els avenços en les investigacions per a desenvolupar un vaccí, per molt àgils que siguin encara haurem de conviure durant mesos amb el virus, pel que ha dit que el vaccí que actualment tenim són les mesures de seguretat ja conegudes i rebaixar els contactes socials. Argimon s’ha mostrat en contra de ‘tancar-nos cada cop que hi hagi un rebrot’, en referència a nous confinaments, per les implicacions socials que tindrien.\nArgimon compareixerà dos cops per setmana\nEl nou secretari de Salut Pública ha anunciat que compareixerà dos cops a la setmana per a donar a conèixer les dades epidemiològiques de Catalunya. D’una banda, per a explicar el risc de rebrot que té cada regió sanitària i les diferents comarques. ‘Sé que té el perill de la simplificació —de si és verd, vermell o groc— però és important saber on som i el risc que tenim’, ha dit. De l’altra banda, també explicarà quin impacte té la pandèmia en cada moment sobre el sistema sanitari. Informarà del nombre de persones hospitalitzades, a la UCI i d’atesos a l’atenció primària com a sospitosos de covid-19. ‘De moment a situació que tenim al país no té un impacte al sistema sanitari, amb l’excepció de Lleida’, ha dit. A més, ha dit que hi haurà un tercer dia on estarà disponible per a fer entrevistes amb més profunditats o per qualsevol necessitat que els mitjans de comunicació li reclamin.\nVergés agraeix la tasca de Joan Guix\nLa consellera de Salut, Alba Vergés, ha intervingut abans que Argimon per a presentar-lo i ha dit que amb la seva incorporació es completa l’equip del Departament de Salut per a enfrontar-se a la pandèmia. ‘Argimon comptarà amb el suport i treballarà conjuntament amb la unitat de resposta de la covid-19, que coordina el doctor Jacobo Mendioroz‘, ha afegit.\nVergés ha agraït ‘la gran tasca’ de l’anterior secretari de Salut Pública Joan Guix, que va deixar el càrrec per motius de salut, i el seu equip. ‘Ha sigut una persona essencial que ha sabut transmetre a la ciutadania què representava estar dins d’una epidèmia’, ha dit.


Emergència Climàtica recupera 2,3 tones de plàstic a la planta de tractament de residus sanitaris de la Vall d'Uixó\nEl material de plàstic recuperat es reutilitza per a la fabricació de contenidors nous\nLa Conselleria d'Agricultura, Desenvolupament Rural, Emergència Climàtica i Transició Ecològica ha recuperat un total de 2.386 quilograms de material plàstic, gràcies a el robot automàtic instal·lat a la planta de tractament de el sistema valencià de salut pública a la Vall d'Uixó.\nEl material plàstic recuperat, corresponent a la destrucció de 5.550 cubs de plàstic de contenerització de residus sanitaris de el sistema públic valencià de salut, pot reaprofitar com a recurs i es reutilitza per a la fabricació de contenidors nous que tornen a ser usats per la sanitat pública valenciana.\nEl robot va entrar en funcionament a finals del 2020 i el seu treball consisteix a realitzar el buidatge de cubs de residus sanitaris esterilitzats després de servir com a dipòsit, tallant la tapa, apartant la galleda de plàstic un cop buidat i esterilitzat per al seu posterior reciclat.\nEn l'operativa s'estan prioritzant les galledes per a residus sanitaris de plàstic de 5 litres i 10 litres, donat l'increment en el seu ús per la campanya de vacunació de la COVID-19.\nLa consellera d'Agricultura, Desenvolupament Rural, Emergència Climàtica i Transició Ecològica, Mireia Mollà ha qualificat de positius els resultats obtinguts i ha afegit que es tracta d'un avanç important en la gestió de residus sanitaris a l'passar a un sistema més sostenible i circular de gestió d'este tipus de residus, que històricament, un cop esterilitzats, es destinaven a eliminació o incineració, sent per tant destruïts.\nEs tracta d'un projecte de col·laboració amb la conselleria de Sanitat Universal i Salut Pública, amb la participació de l'empresa Cespa, concessionària de l'tractament de residus sanitaris a la Comunitat Valenciana.


S’insta el Govern a estudiar que els autònoms cotitzin en funció del sou | BonDia Diari digital d'Andorra.\ndebat orientació política, grup demòcrata\nDv., 06/05/2016 - 03:55\nS’insta el Govern a estudiar que els autònoms cotitzin en funció del sou\nEl Consell General, només amb els vots en contra del grup liberal, va aprovar ahir, en el marc del debat d’orientació política, la proposta de resolució del grup demòcrata relativa a la cotització dels autònoms. Concretament, el text, que va ser transaccionat, demana a l’executiu que estudiï la possibilitat d’establir la cotització de les persones que realitzen una activitat per compte propi a la Seguretat Social en funció dels seus ingressos o en funció del salari mitjà del seu sector, tenint en compte un mínim de cotització per a la sostenibilitat del sistema.\nEntre les set propostes que van rebre el vistiplau del ple de les dotze presentades, destaca també la presentada pel parlamentari liberal Carles Naudi d’Areny-Plandolit per mantenir algunes de les deduccions de l’impost de societats. Així, i després d’una transacció, el Consell General va acordar instar el Govern a mantenir la deducció per creació de llocs de treball, la deducció per impostos comunals mentre no hi hagi un nou marc regulador de les transferències als comuns i la deducció per les plusvàlues.\nEl ple va acordar també dues de les propostes presentades pels consellers del Partit Socialdemòcrata, sobre el Tribunal de Comptes i l’acollida dels refugiats sirians. En la primera, i després que en el debat del matí el cap de Govern ja hagués coincidit amb la preocupació expressada per Pere López, s’acorda encomanar al Govern i al Consell General una modificació de la llei del Tribunal de Comptes per establir mecanismes de sancions i demandes de responsabilitats per les irregularitats comeses, i a la vegada reforçar els mecanismes perquè l’òrgan el Tribunal de Comptes pugui posar en coneixement de la fiscalia els fets greus detectats.\nEn la segona, el Consell General insta l’executiu a “seguir fent” els passos necessaris per fer efectiu el compromís d’acollir una vintena de refugiats procedents de la guerra de Síria.\nPer assentiment es van acordar també les dues propostes de resolució presentades pels consellers generals de Socialdemocràcia i Progrés relatives a la Carta Social Europea revisada i al conveni relatiu a la falsificació de productes mèdics i delictes similars que constitueixin amenaces per a la salut pública del Consell d’Europa, conegut com a Medicrime.\nConcretament, en el primer text, que va rebre el vistiplau després d’eliminar-ne un paràgraf de l’exposició de motius i modificar lleugerament el redactat inicial, s’encomana al Govern que estudiï les possibilitats de signar nous preceptes de la Carta Social Europea, així com la possibilitat de firmar el protocol addicional sobre reclamacions col·lectives. En el segon text es demana a l’executiu que estudiï les accions necessàries per a la signatura i ratificació del Conveni del Consell d’Europa per a la falsificació de productes mèdics i delictes similars que constitueixin amenaces per a la salut pública.\nFinalment, el ple va aprovar per assentiment la proposta del grup demòcrata per demanar a l’executiu que prossegueixi el diàleg amb les autoritats espanyoles perquè s’obrin els dos carrils de sortida per la frontera del riu Runer, i a la vegada que s’habiliti dos carrils de baixada a l’avinguda Francesc Cairat de Sant Julià, “sense perjudici que el Govern continuï informant sobre les fases 1 i 2 del vial de Sant Julià”.\n‘No’ dels demòcrates a estudiar l’impacte de l’acord d’associació\nMalgrat els intents de buscar alguna transacció que permetés l’acord, finalment la majoria demòcrata va rebutjar la proposta de resolució presentada pel grup parlamentari liberal per encomanar a l’executiu que efectués, en un termini màxim de sis mesos, el corresponent estudi d’impacte econòmic, social i jurídic per determinar les conseqüències que pot tenir a Andorra un acord d’associació amb la Unió Europa.\nLa parlamentària liberal Judith Pallarés va voler agrair en la seva intervenció “la voluntat” mostrada pel grup demòcrata per mirar de trobar una sortida al text, que sí que va rebre el suport dels cinc consellers del grup mixt, i va lamentar que “la intervenció de Govern” propiciés que no fos possible arribar a cap transacció.\nAixí mateix, i únicament amb els vots de la majoria demòcrata, el Consell General va rebutjar també la proposta de resolució del grup liberal que pretenia instar l’executiu que, en el termini màxim de sis mesos, efectués una auditoria de gestió del Servei Andorrà d’Atenció Sanitària (SAAS) i la presentés davant la comissió legislativa de Sanitat i Medi Ambient.\nEls nos demòcrates a les propostes de resolució del primer grup de l’oposició, que va veure rebutjades tres dels quatre textos presentats, no van acabar, però, aquí. I és que la majoria va desestimar també la proposta relativa als objectius de sostenibilitat financera i d’estabilitat pressupostària i fiscal.\nConcretament, LdA pretenia que s’instés el Govern a requerir al Tribunal de Comptes, d’acord amb el ministeri de Finances, a publicar, en el termini d’un mes, els objectius de sostenibilitat financera i d’estabilitat pressupostària i fiscal, tant pel que fa referència a l’administració general com als comuns, i que després de l’informe previ sobre els objectius corresponents es portés al ple del Consell General la modificació del marc pressupostari.\nTampoc va ser possible consensuar cap transacció, i la majoria va acabar desestimant la proposta dels consellers del PS per instar el Govern a “l’aplicació rigorosa i sense excepcions” de totes les lleis votades al Consell General, i al mateix temps aplicar “tolerància zero” amb les institucions públiques que no respectin les normatives en vigor.\nTambé es va rebutjar la proposta per encomanar a l’executiu la inclusió de les polítiques de gènere en les actuacions de qualsevol administració pública.


La Fundació ACSAR desenvolupa la seva tasca mitjançant l’execució de projectes en les diverses línies de treball que integren els nostres programes. Les accions s’emmarquen en els següents tipus d’activitats.\nRecerca aplicada en col·laboració amb grups de recerca d’universitats i altres centres de pensament.\nOrganització de cursos i seminaris de formació per a administracions públiques, ONG, i professionals.\nAssistència tècnica i assessorament a l’administració pública per a l’elaboració, planificació i avaluació de polítiques i programes i projectes.\nDisseminació i sensibilització, que inclou la creació d’espais de debat i reflexió, propis o a través dels mitjans de comunicació, així com la publicació de materials de referència i altres mitjans.\nCreació d’eines per a la gestió pública, com ara sistemes d’informació geogràfica, bases de dades, documentació.\nLes actuacions de la Fundació ACSAR tenen com a principis inspiradors i que fonamenten la seva metodologia:\nla perspectiva de drets humans i gènere: l’activitat de la Fundació ACSAR es basa en la voluntat de construir, amb la participació de la societat, d’instruments polítics capaços d’establir obligacions, polítiques públiques i noves formes de gestió democràtica per a l’empoderament dels subjectes de drets i l’enfortiment de relacions socials de respecte i garantia dels drets humans, amb una particular atenció a les relacions desiguals per raons de gènere.\nla perspectiva intercultural: la nostra activitat s’emmarca en un concepte de societat complexa, on el reconeixement de la diversitat i la pluralitat han d’inspirar tota actuació de gestió pública, ressaltant els aspectes relacionals i d’interacció, que són els que enriqueixen el desenvolupament humà, i la democràcia pluralista, incloent-hi la nova ciutadania.\nel treball en xarxa: els escenaris en què treballa la Fundació ACSAR requereixen de respostes globals i multidisciplinars que una sola entitat no pot assumir. L’intercanvi d’informació i de serveis entre individus, grups i institucions, la identificació de pols d’excel·lència, i l’increment de la interrelació dels diversos actors, públics i privats, han de ser principis rectors d’una metodologia de treball que contribueixi a l’enfortiment de la cultura de l’intercanvi i l’enriquiment mutu.\nla creació de consensos polítics i socials: la construcció d’una societat plural i diversa integrada per ciutadans i ciutadanes de ple dret i amb igualtat d’oportunitats independentment del seu origen és un objectiu comú que requereix del màxim de consens polític i social. Aquest principi inspirarà les accions que dugui a terme la Fundació ACSAR tant metodològicament com un objectiu en sí mateix.\nL'anàlisi sobre el retorn voluntari des de Catalunya vol recollir l'ampli ventall de possibilitats que s'ofereix als immigrants que volen retornar als seus països d'origen, el volum del seu ús i els principals actors públics i privats que hi treballen. L'objectiu és establir un mapa i un estat de la qüestió sobre aquest àmbit de cara a valorar la creació de nous serveis centralitzats d'informació, suport i acompanyament.\nEl 21 de juny de 2010 ACSAR va cedir a l'Arxiu Nacional de Catalunya el seu fons documental, format pels expedients personals de cadascun dels refugiats i refugiades que van ser atesos per l'associació des del 1980. Inclou tant els expedients d'aquells que van formalitzar oficialment la petició d'asil, com la de moltes altres persones que van entrar en contacte amb l'associació per requerir la seva assistència però no van concretar la petició davant les autoritats corresponents. ACSAR organitza i descriu de manera periòdica aquest fons documental que conté informació rellevant i única per a conèixer les circumstàncies històriques de l’arribada de refugiats polítics d’arreu del món. Aquest projecte pretén aportar a l'Arxiu Nacional de Catalunya una part de la història d'aquest país com a terra d'asil.


Les cinc veritats sobre Andrea Janeiro que encara no coneixies\nAndreíta mai ha suportat del tot María José Campanario\ndivendres, 11 d’agost 2017 - 18:05h\nAndreíta i Belén Esteban | Twitter\nS'ha parlat molt d'Andrea Janeiro durant les últimes setmanes. La filla de Belén Esteban i Jesulín d'Ubrique es va col·locar en el punt de mira en complir 18 anys i, li agradi o no, no podrà evitar que tots els mitjans del cor se li tirin a sobre quan posi un peu al carrer. Gran part d'això és culpa del «Cómete el pollo, Andreíta» i el «Por mi hija, mato», que Belén s'ha entestat a repetir una vegada i una altra a televisió, exposant la seva filla als mitjans.\nAndrea Janeiro intenta viure una vida normal, però ser «filla de» li ha permès accedir a alguns llocs per a persones privilegiades. El que poca gent sap, només el seu entorn més proper, és que Andrea ha patit molt durant tots aquests anys, condemnada a l'ostracisme per part dels Janeiro. Andreíta ha notat certa manca d'afecte per part del seu pare i mai ha acabat de suportar a María José Campanario.\nFilla de Belén, per les coses bones i les dolentes\nAndrea Janeiro té molt clar qui és la seva mare, per a les coses bones i les dolentes, i d'altra banda la relació amb la seva madrastra mai ha estat bona. Tant és així que un dia, quan estava a Ambiciones, va trucar a la Esteban perquè la tragués immediatament d'allà.\nEn aquesta família tan mediàtica tampoc se sap amb certesa qui té cura de qui. Belén ha reconegut, en moltes ocasions, segons informa 'Esdiario', que s'ha intercanviat els papers amb la seva filla, i és que Andreíta sap detectar a la perfecció qualsevol indici de dubte a la cara de la princesa del poble. La jove també sap imposar la seva voluntat i, al contrari del que molts pensen, pren les seves pròpies decisions, com la d'estudiar a l'estranger.\nPerò, per sobre de tot, l'únic que vol Andreíta és portar una vida normal com la de qualsevol noia de la seva edat. Sortir de festa, estudiar, conèixer nois i noies i passar-s'ho bé. Això que és tan fàcil per a la majoria resulta una cosa gairebé impossible per a la filla de Belén Esteban.


Inma Vidal. Cuiner/a de Gadgets&Cuina\n250 gr de farina d'espelta integral\n125 gr de farina Caputo 00 clàssica\n125 gr de farina Caputo Manitoba\n80 gr suc de taronja\n1 gr de llevat sec\nPosem tots els ingredients en el bol de l'amassadora.\nPastem a velocitat baixa uns 15-20 minuts per aconseguir una massa llisa i homogènia que es desenganxi de les parets del bol, així aconseguirem desenvolupar el gluten.\nSi pastem a mà:\nPosem els ingredients en un bol i amb l'ajuda d'una rasqueta barregem tots els ingredients.\nQuan tinguem una massa homogènia traiem a la taula i pastem a intervals: alternant pastats curts de 2 minuts i repòs de 10 minuts.\nContinuem fins a aconseguir una massa llisa i un gluten desenvolupat, és a dir, una massa lleugerament humida però no massa enganxosa.\nFermentació en bloc (1a fermentació):\nDesprés del pastat passem la massa a un bol engreixat i tapem amb paper film.\nLa nostra massa estarà a punt quan hi hagi duplicat el volum (o fins i tot una mica més).\nAquesta fermentació es pot fer a temperatura ambient o fer una fermentació en fred retardant el procés a la nevera, si ho fem així, deixarem la nostra massa una hora a temperatura ambient perquè comenci la fermentació i posteriorment la introduirem a la nevera. Pot estar 24 hores.\nSi hem fermentat en fred, traurem la massa de la nevera perquè es temperi un mínim de dues hores.\nTraurem la massa del bol, amb l'ajuda d'una rasqueta, a la taula de treball ben enfarinada perquè la nostra massa no s'enganxi.\nDesgasificarem molt bé la nostra massa i farem un rectangle amb les nostres mans o amb l'ajuda d'un corró.\nPlegarem la nostra massa sobre el centre i l'altra meitat sobre aquest plec com si es tractés d'un sobre.\nEnrotllarem la nostra massa sobre si mateixa com si es tractés d'un cilindre.\nPreparem el nostre motlle de pa amb tapa de 20 cm de llarg i l'engreixaren amb mantega o oli amb l'ajuda d'un pinzell.\nIntroduïm la nostra massa dins el mateix, observarem que ocupa una mica menys de la meitat del motlle, espai que s'omplirà quan faci la segona fermentació.\nJa en el nostre motlle (amb la seva tapa col·locada per evitar que la massa es ressequi), deixarem fermentar fins que gairebé toqui la tapa d'aquest.\nEl temps de fermentació depèn de la temperatura ambient. Poden ser entre 2-3 hores o fermentar en fred durant unes 24 hores màxim.\nPreescalfem el forn calor amunt i avall sense aire a 220 °C i introduïm el nostre motlle amb la tapa.\nPosem al forn 40 minuts, els 15 primers minuts a 220 °C i els 25 restants a 180 °C.\nTraiem del forn i deixem 5 minuts dins el motlle.\nDesemmotllem i deixem refredar totalment en una reixeta abans de tallar-lo.\nAquest pa com que no porta cap conservant es conserva bé un màxim de tres dies. El podem congelar tallat i treure directament a la torradora disfrutant així d'un deliciosa torrada.\nConsell Gadgets: El suc de taronja actua com a millorant panario amb farines que contenen poc gluten com és la farina d'espelta, però no aporta cap nota cítrica al pa, no és perceptible en el gust final i si en el volum i esponjositat del pa.


Batxillerats i formacions professionals\nOferim serveis d'assessorament i suport en innovació als centres.\nXerrada en línia "Estratègies a l'aula d'acompanyament emocional i detecció de trastorns en infants i adolescents"\nL’Escola Jaume Viladoms Estudis professionals, autoritzada a impartir Cursos d’especialització Universitària\nEDUCATION FINLAND: Conversa amb Pekka Tukonen\nPortes obertes i informacions sobre les escoles associades a la Fundació Trams\nTaller de gestió emocional per Cristina Gutiérrez (La Granja)\nAlumnes del MIT col·laboren en un projecte online amb alumnes de les escoles de la Fundació Tr@ms\nPresencialitat discontínua i interminent. Recull d'articles\nDEPARTAMENT COL·LABORATIU DE ROBÒTICA\nDes de la fundació Tr@ms apostem per obrir les nostres portes a l'exterior per tal de fer conèixer les activitats de la nostra xarxa d'escoles enfora i, al mateix temps, fer arribar tot el coneixement, iniciatives, projectes i exemples d'innovació d'arreu del món a les nostres escoles associades.\nEl nostre objectiu és el de crear una xarxa d’escoles internacionals implicades amb el nostre projecte col·laboratiu. Participem amb d’altres entitats educatives i organitzacions innovadores per tal d’enriquir les nostres accions d’intercanvi pedagògic.\nEducational Transformation International és l’esdeveniment educatiu internacional que ha donat nom a la xarxa d’escoles d’arreu del món amb qui col·laborem mitjançant l’intercanvi pedagògic a tots els nivells escolars, així com la realització de projectes.\nDes del departament internacional acompanyem a les escoles en el seu procés d’internacionalització mitjançant la creació de tallers, webinars, compartint bones pràctiques, realitzant projectes internacionals, acompanyament en projectes de dimensió europea Erasmus, intercanvis lingüístics, entre d’altres.\n© 2022 Fundació Trams // Avís legal // Política de privacitat // Política de cookies


El 'Cyrano' de Lluís Homar, a punt d'exhaurir les entrades - La Veu - Cultura\nEl 'Cyrano' de Lluís Homar, a punt d'exhaurir les entrades\nLluís Homar portarà el seu 'Cyrano' al Teatre Municipal el 22 d'abril.\nL'espectacle és un dels plats forts de la programació, que també porta al Teatre Municipal una adaptació de 'La Celestina' a càrrec de la companyia sevillana Atalaya\n11/01/2018 - La redacció\nLes entrades per als espectacles del primer quadrimestre del 2018 de la programació als espais escènics municipals ja es poden comprar a través dels canals habituals; el servei www.mirteatres.cat i a l'Auditori Municipal. També hi ha la possibilitat d'adquirir un abonament per a 5 espectacles al Teatre Municipal, al preu de 50 euros, a la venda a l'Auditori. L'abonament inclou una entrada per a la Master Class de Maria Bayo; El metge de Lampedusa, Celestina la tragicomedia, Maraca Soul i Cyrano.\nLa majoria dels espectacles dels pròxims quatre mesos es representarà al Teatre Municipal i una altra de les novetats és que hi haurà cinema diumenge a la tarda al Kursaal. Cyrano, protagonitzada per Lluís Homar, és un dels plats forts de la temporada –només queden una quinzena d'entrades– i es veurà el 22 d'abril al Teatre Municipal (19 h). L'obra és una adaptació del clàssic d'Edmond Rostans, amb molt romanticisme i heroïcitat. També destaca El metge de Lampedusa, que relata la vida de Pietro Bartolo, que va dedicar la seva vida a l'atenció als exiliats. La funció serà el 18 de març, a les 19 h, al Teatre Municipal.\nTambé destaca de la programació la funció Sing Along, sobre el musical 'Mamma mia', el 10 de març (19 h), al Teatre Municipal. Pel que fa a teatre familiar, el 28 de gener hi haurà 'Maure, el dinosaure', un espectacle de titelles grans al Teatre Municipal (12 h) i 'La sireneta', el 4 de març, al Kursaal, a les 12 h. Torna el cinema; 'Estiu 1993' es veurà el 27 de gener a l'Auditori Municipal (19 h) i l'endemà, al Kursaal (18 h). 'La librería', d'Isabel Coixet, es veurà el 17 de febrer a l'Auditori (19 h) i el 18 de febrer, al Kursaal (18 h). La informació detallada de la programació la trobareu a www.mirteatres.cat.


Blanco garanteix que "cap euro del contribuent anirà a les caixes"\nL'executiu aprova que el sector financer es pagui les pèrdues\nEl consell de ministres dóna el vistiplau perquè els bancs contribueixin a pagar les pèrdues que pugui tenir la bancanització de les caixes. El govern espanyol respon als bancs, molestos, que ja està fet.\nMIQUEL CODOLAR Madrid. 08/10/2011 00:00\n260x366 El ministre portaveu, José Blanco, va dir que l'executiu "comprèn les crítiques" dels bancs, però Espanya ho necessita. / SUSANA VERA/REUTERS El ministre portaveu, José Blanco, va dir que l'executiu "comprèn les crítiques" dels bancs, però Espanya ho necessita. / SUSANA VERA/REUTERS\nL'executiu de José Luis Rodríguez Zapatero manté la política dels fets consumats fins a l'últim moment. Dijous la vicepresidenta econòmica, Elena Salgado, va anunciar que els fons de bancs, caixes i cooperatives de crèdit s'unificarien i servirien per afrontar possibles pèrdues del procés de nacionalització temporal de les caixes. Ahir el consell de ministres ho va aprovar. El reial decret llei l'haurà de convalidar la diputació permanent, que es reunirà la tercera setmana d'octubre, ja que el Congrés es va dissoldre amb motiu de les eleccions.\nLa mesura no ha agradat gens als bancs, que no volen que els seus diners ajudin les caixes. "Sempre hem manifestat que les entitats financeres sanejades podrien fer una contribució especial per afrontar els desafiaments econòmics que tenim com a país", els va respondre el ministre portaveu, José Blanco. Després de l'argument patriòtic va explicar que l'executiu "comprèn les crítiques" però la decisió és "clara, rotunda i contundent" i garanteix que "ni un sol euro del contribuent anirà destinat al sanejament del sistema financer". Les caixes ho veuen molt bé. Pel director general de Funcas, Carlos Ocaña, es tracta d'un "ajustament tècnic molt raonable i ben rebut en general".\nUGT vol mesures dràstiques\nAlguns grups parlamentaris també han criticat la mesura. El diputat d'IU Gaspar Llamazares va dir que el nou fons de garantia de dipòsits és una "maniobra comptable" que vol "amagar que els ciutadans estan finançant el sanejament de la banca privada" així com "la venda a preus de saldo de les caixes a la banca privada". En canvi, pel secretari general d'UGT, Cándido Méndez, la mesura és "justa i convenient", tot i que va afegir que la reestructuració financera és "totalment ineficaç" perquè no ha normalitzat el crèdit. Per això el sindicalista va reclamar "mesures més dràstiques".\nLes caixes no estaran nacionalitzades per sempre més. El Banc d'Espanya espera recuperar els diners i marxar-ne. Però si les entitats no són prou atractives per trobar comprador o no retornen els diners públics, hi haurà pèrdues. És per assumir aquests diners que l'executiu espanyol va aprovar ahir la utilització dels fons de garantia de dipòsits. Són diners que els bancs (3.144 milions), les caixes (1.918 milions) i les cooperatives de crèdit (731 milions) guarden perquè els ciutadans puguin recuperar fins a 100.000 euros del seu compte corrent en cas que la seva entitat tingui dificultats. El primer que pot assumir el fons són els 2.800 milions per a l'intervinguda CAM, el que el deixaria 3.800 milions a la bossa.


Homenatge al personal sanitari\nActualitzada 27/10/2021 a les 08:13\nAcudam prepara el seu calendari solidari, que dedica als professionals que combaten la Covid-19 || El CAP de Mollerussa o l'Arnau, escenaris\nSanitàries i pacients posen per a una de les imatges del calendari solidari de l’associació Acudam.\n© Sanitàries i pacients posen per a una de les imatges del calendari solidari de l'associació Acudam.\nL’associació Acudam de Mollerussa dedicarà aquest any el seu calendari solidari al personal sanitari que ha combatut en primera línia la pandèmia de la Covid-19. “El seu paper ha estat i és essencial”, va remarcar ahir el president d’Acudam, Jordi Garriga. “És el nostre particular homenatge a les persones que han cuidat els ciutadans i també els col·lectius de risc.\nPer a Acudam ha estat una època dolenta i els sanitaris han estat el nostre puntal i en tot moment hem sabut que estàvem en bones mans”, va remarcar Garriga. D’aquesta manera, el calendari vol fer visible aquelles persones (metges, infermeres, auxiliars sociosanitàries o personal de neteja, entre d’altres) que treballen per superar la pandèmia en el camp sanitari. Les imatges d’aquest calendari van a càrrec d’Albert Font i també hi apareixen diversos usuaris d’Acudam.\nAhir es van fer les primeres instantànies al CAP de Mollerussa. En total, participaran en aquestes sessions uns quaranta sanitaris i una trentena de persones ateses per aquesta associació. El calendari estarà format per dotze fotos, cada una de les quals per il·lustrar un mes.\nVuit tindran com a escenari el CAP de la capital del Pla, dos a l’hospital Arnau de Vilanova i dos més al Santa Maria.


ReligióZPortada DerechaZResto 20 enero, 2017 CatDialeg.cat 0\nInici » Historic » L’església de Santa Anna acull persones sense llar\n(ACN) – La parròquia de Santa Anna de Barcelona acollirà les persones sense sostre des d’aquest dimarts a la nit i fins diumenge durant l’onada de fred que afecta la capital catalana i la resta del país. La monja teresiana Viqui Molins ha assenyalat que estaven treballant en la iniciativa d’habilitar a la parròquia un espai obert les 24 hores per acollir les persones sense llar, però davant la forta baixada de les temperatures han hagut d’accelerar la proposta. Per això, des de dimarts, van obrir les portes per rebre els sensesostre. Durant la primera nit la parròquia va acollir una trentena de persones a qui els van oferir allotjament i menjar.\nViqui Molins va explicar que la sala capitular s’ha convertit a partir d’aquest dimarts en un dormitori, mentre que la capella s’ha transformat en una sala d’acolliment de les persones sense sostre i on els voluntaris hi porten cafè, fruita o pastes. La monja teresiana ha subratllat que la iniciativa pretén donar un “sentit d’acollida, no un sentit de beneficència”.\nD’altra banda, Arrels Fundació també ha proposat obrir algunes estacions de metro a la nit per poder acollir les persones que dormen al carrer. “És tan factible com obrir, provar-ho i intentar buscar solucions fins que les trobem”, ha assenyalat en declaracions a BTV el director de la fundació, Ferran Busquets. “Està clar que si hi ha gent dormint el carrer, és perquè alguna cosa estem fent malament entre tots”, ha etzibat Busquets, que ha afegit que algunes persones sense llar no és que es neguin a acudir als albergs municipals “sinó que no els donem la solució adequada”.\nSobre l’Església Arxidiocesana de Barcelona\nLa presència de l’Església a Barcelona es remunta a l’edat antiga. Actualment, l’obra pastoral de l’Església Arxidiocesana de Barcelona compren tota la regió metropolitana de la capital catalana que té prop de 3 milions de persones. Mons. Joan Josep Omella és l’arquebisbe metropolità de Barcelona, amb dues diòcesis sufragànies que són Terrassa i Sant Feliu de Llobregat.\ncatdialeg1748 Església16 Fundació Arrels6 sense sostre3 Viqui Molins2


Légolas | LOTR Wiki | FANDOM powered by Wikia\nEncara viu; va partir a Aman l'any 120 de la Quarta Edat\nPríncep del Regne del Bosc\nEn Légolas Fullverd és un elf síndar, fill del rei Thranduil del regne èlfic del Bosc Llobregós, i va formar part de la Germandat de l'Anell que va acompanyar en Frodo Saquet en el seu quest per destruir l'Anell.\nEl seu nom significa Fulla Verda en sindarin (laeg=verd, golas=fulla). Així, "fullverd" no és ni un epítet ni un cognom, sinó la traducció literal del seu nom en la llengua comuna.\nVesteix amb tons verds i marrons, i va armat amb arc i fletxes. El personatge d'en Légolas és l'elf per antonomàsia de la literatura fantàstica, exercint una gran influència sobre obres posteriors.\nAbans de la descoberta de l'Anell Edit\nEn Légolas és el fill del rei Thranduil del Reialme èlfic del nord del Bosc Llobregós, que apareix a El hòbbit on és conegut simplement com a "el Rei dels Elfs". Tot i que en Légolas i el seu pare són d'origen síndar (van viure a Dòriath), els seus súbdits són elfs silvans, i han adoptat molts dels seus costums.\nÉs probable que participés en el bàndol dels elfs a la Batalla dels Cinc Exèrcits.\nEl Senyor dels Anells Edit\nEn Légolas va assistir al Consell de n'Élrond representant el seu pare, i per comunicar que en Gòl·lum s'havia escapat. Un cop es va decidir que l'Anell havia de ser destruït, va ser escollit per acompanyar en Frodo Saquet en la missió.\nDesprés de creuar Mòria, la Germandat de l'Anell va entrar als boscos de Lothlórien, on en Légolas va actuar d'intermediari amb els elfs que hi vivien. Com a obsequi de la Senyora Galàdriel va rebre un arc.\nEn un inici, hi ha friccions entre en Légolas i en Guimli a causa de l'antiga enemistat entre elfs i nans que ve des del temps de la destrucció de Dòriath, i també perquè el pare d'en Légolas va fer presoners el pare d'en Guimli i els seus companys quan travessaven el Bosc Llobregós (com s'explica a El hòbbit). Amb el temps, però, en Légolas i en Guimli es fan grans amics.\nDesprés de la dissolució de la germandat, en Légolas va participar en la Batalla de la Gorja de n'Helm, va ser present a l'expulsió d'en Sàruman de l'orde dels Istari, va acompanyar n'Àragorn pels Camins dels Morts, i va presentar batalla contra les hosts de Mórdor als Camps de Pélennor i davant la Porta Negra.\nDesprés de la caiguda d'en Sàuron Edit\nDesprés de la destrucció de l'Anell va quedar-se a Minas Tirith un temps més, per presenciar la coronació de n'Àragorn i el seu casament amb n'Arwen. Va tornar a casa amb el nan Guimli, travessant el bosc de Fàngorn. Més tard, va anar a viure a Ithílien acompanyat d'alguns elfs, on es va dedicar a recuperar els boscos devastats per la guerra.\nDesprés de la mort del rei Elèssar (Àragorn), va construir un vaixell que ell i el seu amic Guimli van fer servir per salpar cap a l'oest, cap a les Terres Immortals.\nEn la versió cinematogràfica de Peter Jackson, l'actor Orlando Bloom interpreta l'elf Légolas en les tres pel·lícules de la trilogia.\nDisputes freqüents Edit\nL'edat d'en Légolas és objecte de debat. Tolkien va dir que és més gran que n'Àragorn i en Guimli, així que com a mínim té 139 anys al començament dels llibres.\nEn un passatge de Les Dues Torres, en Légolas menciona que les fulles del Bosc Llobregós han caigut 500 cops des que es va construir Meduseld. Segons com s'interpreti el passatge, això pot determinar l'edat mínima de l'elf en 500 anys.\nPel que fa a l'edat màxima, encara hi ha més disparitat. La tesi més estesa és que el límit superior estaria al voltant dels 800 anys, però tampoc no hi ha cap referència al text que digui que no pugui haver nascut fins i tot a la Primera Edat.\nColor de cabell Edit\nEl seu pare Thranduil és ros, i per tant molts dedueixen que ell també ho ha de ser (en la versió de Peter Jackson, en Légolas és ros).\nPerò aquest passatge de la Germandat de l'Anell, genera polèmica:\n"En Frodo va aixecar el cap envers l'elf que s'erigia davant seu, mirant en la foscor, buscant un objectiu al qual disparar. El seu cap era fosc, coronat per estrelles blanques que brillaven el cel negre darrere seu."\nAlguns diuen que el cap és "fosc" perquè és de nit, mentre que d'altres creuen que el color dels cabells queda determinat com a negre.\nAquest article conté text extret de l'article Légolas de la Viquipèdia sota llicència CC-BY-SA (autors)\nObtingut de «http://ca.lotr.wikia.com/wiki/L%C3%A9golas?oldid=804»


Apunts de Viatge: Els Jardins de Cap Roig\nAra que ja som a la primavera i les flors comencen a sortir, és el moment ideal per a conèixer un dels jardins botànics més bonics de Catalunya, els Jardins de Cap Roig. Situats davant de Cap Roig, entre Palafrugell i Mont-Ras, no només ofereixen al visitant la possibilitat de contemplar la bellesa de la costa retallada de la Costa Brava i admirar la riquesa i diversitat de les més de 500 espècies que s’hi presenten, sinó que a més permeten passejar-se entre una dotzena d’escultures.\nI tot això gràcies a la donació d’un matrimoni russo-britànic que el va llegar a Catalunya.\nNicolai Woevodsky i la seva esposa Dorothy Webster, l’un militar tsarista i l’altra aristòcrata britànica d’origen irlandès. Vivien a Londres quan el primer marit de Webster es va veure immers en un escàndol anterior al casament amb Almina, la millor amiga de Dorothy i vídua de Lord Carnarvon, el descobridor de la tomba de Tutankhamon.\nPer tal de sortir del clima fred de Londres, la parella va recórrer el mediterrani buscant un lloc tranquil on establir-se i ho van acabar fent a Cap Roig, davant les illes Formigues. Aquí hi van construir el 1927 no només el que seria la seva residència, el famós castell (construït amb pedra extreta d’una pedrera local) sinó que dedicarien gran part del seu temps i la seva fortuna a crear un dels millors Jardins Botànics de la mediterrània.\nA la mort del matrimoni, els terrenys i edificacions van ser comprats per Caixa Girona i en quedar absorbida per La Caixa ara formen part de l’Obra Social d’aquesta.\nDiversos passejos i terrasses mostren flora mediterrània, tropical i subtropical, la major part plantada per la pròpia Dorothy Webster i la seva esquadra de vuit jardiners. En total set hectàrees que van des de la costa fins la muntanya.\nS’entra al Jardí pel poblat, un conjunt d’edificis en els que vivien els treballadors i les seves famílies i que recorda un poble mediterrani. Pel camí del castell, ple de buganvíl·lies i gessamins, s’arriba al Castell, de pedra vermella per l’òxid de ferro i una preciosa Glicinia que en recobreix una de les parets. Una sèrie de camins baixen cap a diverses terrasses (de les Monges i Bassin) i jardins (dels Enamorats, de primavera, del Coronel, del Caporal) i s’aproximen a la costa retallada, on des d’un mirador es contempla la vista de les Illes Formigues i la cala Massoni, amb el seu embarcador, conegut pel sobrenom de “la banyera de la russa”, on Dorothy se solia banyar.\nDe retorn cap al castell es passa pel Jardí dels Cactus, el Passeig dels Geranis i el Mirador de la Lady, amb vistes a Palafrugell.\nNo és estrany que la diversitat de flors, les escultures repartides per la finca i les vistes dels passejos en facin un dels Jardins Botànics més singulars i bonics de la mediterrània. I per si fos poc, els jardins i castell són l’escenari des del 2001, per al famós CapRoig Festival de música a l’estiu.\nEtiquetas: Catalonia, History, Naturalesa, Oceans


La Selva TV - Riudellots de la Selva repeteix com a seu de la Mobile Week\nRiudellots de la Selva repeteix com a seu de la Mobile Week\nLa Sala Polivalent de Riudellots de la Selva ha acollit, aquest divendres, un taller i una conferència sobre tecnologia i el seu impacte en la vida quotidiana.\nLa jornada s’ha emmarcat en la programació de la Mobile Week 2021, un esdeveniment que apropa la tecnologia a la societat i genera espais de reflexió., debats integradors i activitats participatives que connecten la tecnologia digital amb les inquietuds i necessitats socials, culturals, ètiques i humanes, situant a les persones al centre de la revolució digital.\nAquest any, la Mobile Week s’ha celebrat a divuit pobles i ciutats de Catalunya. D’aquestes, quatre poblacions han estat gironines.\nA Riudellots s’ha fet una conferència i un taller. En el primer cas, ha anat a càrrec d’Alfons Cornella, el qual s’ha centrat en les tecnologies emergents i el seu impacte entre tots nosaltres.\nI tot seguit s’ha dut a terme el taller de Josep Lluís Sánchez. L'activitat ha consistit en una petita immersió en el món d'aquella tecnologia que qualsevol persona, amb independència de les seves característiques personals, pot incorporar en el seu dia a dia.\nEls assistents han pogut descobrir el funcionament d’una impressora 3D, les seves característiques i capacitats amb imatges impactants i d’última tecnologia.\nAmbdues activitats han estat gratuïtes i han tingut una bona acollida de participants.\nLa Mobile Week és una iniciativa del Mobile World Capital Barcelona amb el suport i col·laboració de diverses institucions i el territori.


Per què muntar un clorador salí? El primer que hem de pretendre a la desinfecció d'una piscina, és que aquesta sigui el més estable possible, sense pics en els nivells de desinfectant (clor, brom, etc.), ni tampoc en el nivell de...\n• Es poden programar: Els robots neteja piscines tenen cicles o programes de neteja que fan que es pugui programar per al moment que nosaltres vulguem i durant el temps que es requereixi segons la mida de la piscina o altres...\nLa tecnologia led està entrant en la nostra vida amb força des de fa uns anys. En els llums de casa, en els televisors, en els nostres cotxes, etc. I QUÉ HI HA DE LES PISCINES? Doncs també han sortit per part dels fabricants,...\nTots tenim clar que hem de protegir-nos de el sol i que per tant a l'estiu cal protegir la nostra pell dels raigs solars amb cremes bronzejadores. Però què passa amb les cremes solars quan ens fiquem a la piscina? Doncs que...\nEn l'anterior article parlàvem de la problemàtica de l'àcid iscoanúrico en les piscines que es mantenen amb pastilles de clor. Quina solució definitiva podem tenir a aquest problema? Doncs una alternativa...\nTots volem tenir la nostra piscina amb un bon aspecte i saludable, però no sempre resulta fàcil. El primer dir que aconseguir l’ anteriorment esmentat depèn molt de la qualitat del producte que utilitzem. Vol dir això que no...\nUna bomba de calor és un dispositiu termodinàmic que captura calories de l'aire i les transmet directament a l'aigua de la piscina. El 80% de l'energia utilitzada per escalfar la piscina prové de l'aire i només el 20%...


Elepé - Recomanació teatral - David Elfa Novoa - Teatro Barcelona\nElepé: Eficaç homenatge a l’univers Almodóvar\nThe Zombie company ens torna a delectar amb una altra de les seves obres a la ciutat Comtal. En aquesta ocasió, Carlos Be aposta per un gènere radicalment diferent al de la transgressora «Peceras», tot fent un homenatge a l’univers Almodóvar. Així doncs, ens trobem amb una tragicomèdia musical que apropa a l’espectador al Madrid de finals dels 80 i ho fa des de la naturalitat i sense mostrar grans pretensions, centrant-se en explicar la història d’uns personatges i d’una època molt concreta. D’aquesta manera, l’autor no vol ser transcendent ni profund en el seu text, com ho és a «Peceras», creant uns personatges definits i amb vida pròpia, sense caure en cap moment en la superficialitat. Precisament, una d’aquestes creacions és el personatge de la Toñi, la qual és totalment entranyable i està magistralment interpretada per Fran Arráez, el qual omple l’escenari amb només la seva presència. D’altra banda, tot i explicar una història de fa més de vint anys, els personatges piquen l’ullet a l’espectador incorporant petits elements del present, els quals aconsegueixen crear una gran complicitat a la sala. A més, els personatges incorporen als assistents a l’acció, produïnt-se situacions surrealistes, però divertides i efectives. Per últim, m’agradaria fer menció al cartell de l’obra, el qual em sembla molt ben dissenyat i que resumeix a la perfecció l’esperit d’Elepé.\n← Volver a Elepé